TÖRVÉNYEINK TÖRTÉNETE AZ AUSZTRIAI HÁZ ALATT. 603 
országgyűlés alatt bántalmat elkövetők a kir. tábla elébe harmad napra 
idéztetvén, a becstelenkedóők ellenfelökre szálló 200 forinttal, a vereke- 
dók vagy vérengzók nagyobb hatalmaskodási, a szántszándékos emberülők 
vagy öletók pedig megkeményebbített halálbüntetéssel fenyíttessenek. 
A 14-ik ágazat, mely a királynak az iránti határozatait előadja, hogy 
a hazafiak az önmagoknak és háznépöknek szükségére ő felségének örökös 
tartományaiból behozott, vagy azokba kivitt holmiaiktól harmincadot ne 
fizessenek , és hogy a szomszéd tartományok vámszedóinek kicsapongásait 
mérsékleni fogja. 
A 17-dik ágazat, mely a hazánk szomszéd országokkali határainak 
rendbeszedésében fáradozott küldöttségeknek munkálatai helybenhagyás 
végett ő felsége elébe terjesztetni, és a már ő felsége által helyben hagyot- 
tak végrehajtásba vétetni, s a még be nem végzettek folytattatni rendel- 
tetnek , és e végre hét rendbeli több, de még is ő felsége által számokra 
nézve megszorítható tagokból álló országos küldöttségek neveztettek, 
melyek egyszersmind azon 90 hold földnek , melyet a gödingi morvák a 
holicsi uradalomtól elszakasztottak, és néhány, Magyarország és Styria közt 
a Mura mentében létező, s annak rohama által elszakított szigeteknek ügyét 
is megvizsgálni parancsoltatnak. 
A 45-ik ágazat, mely országos levéltárt fölállíttatni rendel , melybe a 
kinevezendő levéltárnok által az országot érdeklő, minden politikai, itélő- 
széki és országgyűlési oklevelek , akár kiknek , káptalanoknak vagy ma- 
gánosoknak, kezeiknél legyenek, egy évnek lefolyása alatt letétetni, az ez- 
után kiadandók pedig hiteles másokban évről évre beadatni parancsoltat- 
nak, megengedtetvén a magános hazafiaknak is, hogy tulajdon okleveleiket 
szinte hívséges őrizet végett oda letehessék. Továbbá rendeltetik , hogy a 
kamaráknál létező minden oklevelek, mennyire a kir. fiscusnak jogait nem 
érdeklik , az 1681 : 38-ik cikknek rendeletéhez képest a nádornak , a pan- 
nonhegyi konventben vagy más hiteles helyeken létezők, és bármily ily 
helyeken kiadottak pedig az e végre itt névszerint kiküldötteknek fél év- 
nek lefolyása alatt híven kiszolgáltassanak, és ezek által a magánosoknak 
jogait illetők ugyan az illető családoknak adassanak vissza , a másfélék pe- 
dig a hiteles helyek előtt keltek ugyan azokba, az ország rendes birái által 
kiadottak és egyéb köz dolgokat illetők pediglen az országnak levéltárába 
tétessenek le. Végre megjegyeztetik, hogy ő felsége azon hazánkban fekvő 
76" 
